钦定古今图书集成/明伦汇编/氏族典/第471卷 > 《廖用贤尚友录》 > 蔡豹
## 钦定古今图书集成/明伦汇编/氏族典/第471卷 > 《廖用贤尚友录》 > 蔡豹

按《晋书蔡豹传》，“豹字士宣，陈留圉城人。高祖质，汉卫
尉。祖睦，魏尚书。父宏，阴平太守。豹有气干，历河南丞、
长乐、清河太守。避乱南渡，元帝以为振武将军、临淮
太守，迁建威将军、徐州刺史。太山太守。徐龛叛，诏豹
讨之。豹进据卞城，欲以逼龛。时石季龙将攻豹，豹夜
遁，退守下邳。徐龛袭取豹辎重于檀丘，将军刘宠、陆”
党力战死之。豹既败，将归谢罪，北中郎王舒止之曰“贼退，谢罪不晚也。”豹从之。元帝闻豹退，使收之，舒执
豹，送至建康，斩之。豹在徐土，内抚将士，外怀诸众，甚
得远近情，闻其死，多悼惜之。无子，兄子裔，字元子。散
骑常侍、兖州刺史、高阳乡侯殷浩北伐，使裔率众出
彭城，卒于军。